মুন্ডারি ভাষা
মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।
মণ্ডা
মণ্ডা গোল চ্যাপ্টা আকৃতির বাঙালি মিষ্টান্ন। দেখতে অনেকটা পেঁড়ার মত। "‍মিঠাই-মণ্ডা" একটি বহুল প্রচলিত শব্দবন্ধ। কড়া পাকের সাধারণতঃ চিনি মেশানো ক্ষীরের গরম নরম অবস্থায় গোল তাল পাকানো মণ্ডকে পরিষ্কার শক্ত কোন তলের উপর বিছানো কাপড়ের উপর হাতদিয়ে ছুঁড়ে আছাড় মেরে সাধারণতঃ চ্যাপ্টা করার কাজটি করা হয়। পরে ঠাণ্ডা হলে শক্ত হয়ে যায় ও তখন কাপড় থেকে খুলে নেওয়া হয়। তাই যেদিকটা নীচে (কাপড়ে লেগে) থাকে সেটা পুরো সমতল হয়, আর অন্য দিকটা একটু উত্তল আর কিনারা একটু ফাটা ফাটা হয়। ক্ষীরের রঙের উপর নির্ভর করে মণ্ডা সাদা বা ঈষৎ হাল্কা খয়েরি রঙের হয়। (সম্ভবত চিনিকে বেশী গরম করলে পুড়ে বা ক্যারামেলাইজ হয়ে খয়েরী রং ধরে)। মণ্ডা সাধারণতঃ কাগজে মুড়ে বিক্রি করা হয়।